Poin is im 9. Jåhrhundert vo Posen und Gnesen aus gründet worn. Im 16. Jahrhundert war Poin oana vo de führenden Kontinentalmächte in Eiropa. Poin is dann nåch de  Poinischn Teilunga erst nåchm Erstn Wöidgriag ois unabhängiga Staat wieda entstandn. Im Zweitn Wöidgriag wår Poin s'erschte Lånd, des wås de Deitschn ãgriffn håm. Nach da Niederlage vo de Deitschn is Poin unta de Kontrolle vo da Sowjetunion kemma, da poinische Staat is aufgrund vo da Konferenz vo Potsdam nach Westn verschom worn. 1980 is de unabhängige Gwerkschaft Solidarnosc unterm Lech Walesa gründet worn, letztli håt si de kommunistische Herrschaft aufglöst. Poin is seit am 12. März 1999 NATO-Mitglied und is zum 1. Mai 2004 in de Europäische Union aufgnumma worn.